Вила „Йосиф Модиано“ пострадва силно по време на Солунското земетресение от 1978 година и е евакуирана. В 1997 година Първа солунска мъжка гимназия е върната в Хаджимишевата къща, където се намира до днес. В 2014 година започва реставрацията на дотогава запуснатата Вила „Йосиф Модиано“. Ремонтът е мащабен, тъй като таваните са се срутили и стълбите и подовете не съществуват. През март 2016 година вилата е възстановена. Гимназията заема отново и Вила „Йосиф Модиано“.